Հայ լեզուն օտարամուծութիւններէ մաքրազտելու, անաղարտ պահպանելու եւ, ժամանակին համընթաց, անխուսափելի պատւաստումներով հարստացնելու ազնւագոյն կիրք մը մղիչ ուժը դարձաւ Շաւարշ Միսաքեանի յիսնամեայ հրապարակագրական վաստակին: Հաւասարապէս թէ՛ արեւմտահայերէնի, թէ՛ արեւելահայերէնի բիւրեղացման պայքարին՝ հայոց մայրենիի ազատագրութեան ու անկախութեան գաղափարական հանգանակին զինւորագրւեցաւ եւ մինչեւ վերջին շունչ արթուն հսկեց առաջամարտիկի դիրքերուն վրայ: